./data/phi2331/phi021/phi2331.phi021.perseus-lat2.xml
David Magie
nam et Asiam et Africam et Bithyniam et Galatiam et Pontum et Thracias etGallias civilibus administrationibus rexerat, ducto nonnumquam exercitu, sed rebus bellicis minor fuerat quam in civilibus; attamen bonitate, nimia sanctitate ac verecundia ingentem sibi amorem conlocaverat familiae vetustissimae, ut ipse dicebat, a Balbo Cornelio Theophane originem ducens, qui per Gnaeum Pompeium civitatem meruerat, cum esset suae patriae nobilissimus idemque historiae scriptor Statura aeque procerus, corporis qualitate conspicuus, in voluptatibus nimius, quem quidem adiuvabat divitiarum abundantia, nam erat a maioribus dives et multa hereditatibus per se ipse collegerat eloquentia clarus, poemateinter sui temporis poetaspraecipuus, vini, cibi, Veneriae avidus, vestitu cultus, nec quicquam defuitquod illum populo non commendabilem redderet, amabilis etiam senatui fuit Haec de utriusque vita comperimus  denique nonnulli, quemadmodum Catonem et Caesarem Sallustius comparat, ita hos quoque comparandos putarunt, ut alterum severum, clementem alterum, bonum illum, istum constantem, illum nihil largientem, hunc arflu-